الموضوع في 'السوق الكويتي للأوراق الماليه' بواسطة almared, بتاريخ 13 ابريل 2008.
رابط الموضوع القديم :
http://www.indexsignal.com/vb/showthread.php?t=95521
بالتوفيق للجميع
دعم قوي جداً على 250 فلس وأيضاً بيع قوي على نفس السعر
الشاري والبايع نفس الشخص أو هناك تبادل مراكز
البيع والشراء على الربع دينار بكميات كبيره
هل هو تجميع أو تصريف...الله أعلم
ثبات السهم على الربع دينار لمدة 15 يوم تقريباً
هل هناك خبر سلبي في ارباح الربع الأول...الله أعلم
أفضل الانتظار حتى اعلان ارباح الربع الأول ثم الدخول عليه اذا ارباحه طيبه أو الخروج منه اذا ارباحه سيئه
عساك علي القوه مشرفنا المارد وعساها فاتحة خير ان شاء الله
السهم بوادي عبقر
وادي عبقر عند العرب هو وادي الجن
شفيك بصرك شنو عبقر ووادي الجن
لاحول ولا قوه الا بالله جننتك صوصو
حسبي الله عليها
هههههههههههههههههههههههههههههههههه
يالحملي السهم مومضبوط تداوله كامكو وراه شي بس اناحالف السهم هذا بالذات مابيعه الاربحان
لوانطر5سنيين
الحملي تقول قبل تملي معاك ياصوصو
وانا اقول وراك وراك يالامراض
شرايك بصناعات يصلحلها وداي عبقر
شباب نبي احسن وقت للتبريد بردنا على 270 ونزل اخاف ابرد على 250 ينزل (((
تدري شنو احلى مافي التبريد على 250فلس اذاعطوك
التكه فوق5فلس والتكه تحت فلسين وضحت الصوره
للرفع ...
منو من الربع طالب الصبح 40 الف على 270 .... عجبني .. شجاع ..عساى الله يربحك ..ان شاء الله
حسافه .. بس على صانع السوق .. مو حاطين واحد محترف .. شويه ..
لعبه مكشوف حده ....
يعرض مليون و ثلاثمية على 255 فوق المعروضين .. و بعدين شيلهم و يقطهم على الطلب .. 250 .. اللى اهو طالبه من قبل .... حده محترف ...
يوهموننا انه اكو بياع كبير .. ترى قط مليون و 300 .. مره وحده .. بخرعونا .. الله المستعان .. انا اجزم .. انه عمره ما تعدا 22 سنه صانع السوق ... يعلمون عيالهم بروسنا ... و الله بربسه .................
تعرف المثل ... يعلم الحلاق بروس القرعان ... اذا واحد يبي حلق اقرع .. يخلون حلاق عليمي يحلقه اول شي .. يسويله قصت الحمامة .. اذا خارها .. جزه بالمكينة .. قرعه ...عاد احنا الله يعينا .. على الهل الولد عساه يطلع فطين و يتعلم بسرعه .. لا يجزونا بالمكينة .. و تالي نصير قرعان .....
الصناعات المتحده ارخص سهم في السوق
الوطن تنشر 30 سهماً مغرياً للشراء وفقا لمعيار الـ P/E
»الصناعات المتحدة« تتصدر قائمة أرخص الأسهم بحسب مكرر الربحية
كتب تامر حماد:
يخطو المؤشر العام لسوق الكويت للأوراق المالية الى الوصول الى مستوى الـ 15 الف نقطة خلال الفترة القليلة المقبلة وعلى الرغم من ذلك يرى محللون ان ثمة خلل في التقييم العادل لعدد غير قليل من الاسهم المدرجة في سوق الكويت للاوراق المالية.
مفيدين انه اذا ما طبقت المعايير الاساسية لتقييم السعر وهي المتعلقة بالاداء لجهة الربحية والعائد والاداء المستقبلي المتوقع فان اسعار كثير من الاسهم ستبدو رخيصة بمقياس معدل P/E او مكررات الربحية، حيث توجد شركات ضمن نطاق الاسهم الجيدة والممتازة الجديرة بالاهتمام والاستثمار طبقا لادائها وتوزيعاتها وحجم توسعاتها وبنائها لاستثمارات محلية واقليمية.
وتعرض دار »الوطن« ضمن الجدول المرفق قائمة بأرخص 30 شركة على مقياس الـ P/E جميعها دون الـ 8 مرات، اذ تتراوح ما بين 2.2 مرة والـ 6.8 مرة.
ويقول المحللون ان معدل الـ 12 مرة بالنسبة للاسهم الجيدة التي لديها ارباح تشغيلية مستمرة ومتنامية وتواصل في توزيعات مرضية ومجزية، لا يعد مستوي مغريا ومشجعا للاستثمار لا سيما بالنسبة للصناديق والمحافظ المالية.
واليكم جدول باقل الشركات بالنسبة لمعدل الـ P/E والتي تعتبر مغرية للشراء وعددها 30 شركة.
واحتلت شركة الصناعات المتحدة المركز الاول والمشاريع الثانية والاستهلاكية الثالثة والخليج للتأمين الرابعة ويوباك الخامسة.
تاريخ النشر: الاثنين 14/4/2008
أرخص وأنحس شركه::verymad::
تصدقون انهم طفشوا المضاربين واصحاب الاجل
هذا لاغلب المتداولين
هذا السهم اشبهه بالسفن مع احترام السفن الفرق عن المريض ماتنزل
وين بتروح وراك وراك
عطونا كم الاجل علي السهم وتغير الملكيات ان وجد واسهم الخزينه هل قلت ام زادت نبي واحد شقردي ....
ابشر بجيبها من وادي عبقر
حركه غريبه فعلا ...فجأه حط مليون 300 الف في نهاية السوق وقطها علي المعروض ...شيسوي هذا
حركه استهزاء واضحه ....يالله يارب في هاليوم الكريم تدش عليهم محفظه ويمتلكون بالسهم حصه مؤثره ويسولون علي الشركه يالله يارب والا الشيبه يزيد كميته ويصير عضو ويعفسهم
لا ويقولون ما نتدخل بالسهم هيين
انا قاريها اليوم بالاسبوعيه
اقل من شهر2500000تقريبا
كميه بسيطه الاجل
شنو يعني لا راضي يتحرك لا راضي ينزل عشان نبرد
والله ورطه هالسهم ....
ودي اعرف شنو يدور في تفكير صانع السوق
حبيبي سهمك اصوله من اقوي الاصول اللي في السوق ونمو ارباح ولا اروع ومستقبل شركه ممتاز ...شنو تبي ...تطفشنا ..دا بعدك ...واليوم فضحوكم الوطن من ارخص الاسهم
والسهم مرتفع مرتفع مرتفع شئت ام ابيت واحنا مانبيع مانبيع مانبيع
وروووووووووووووح والزمن معانا
تقبل تحياتي بصرك وخلك حديد
مايهزك ريح
يا انا يا هالسهم ما راح اهده لو شصير
نابسكو ..بستحوذ على شركة نفطية محليه .. تشتغل في تنظيف التربيه من التلوث النفطي .... تهقون حاطه عينها على احدي شركات صوصو النفطية .....
ان شاء الله تشترى الجمل بما حمل .. صوصو و اللي بطن صوصو .. قول آمين